CELEX: 32008R1143
Language: lt
Date: 2008-11-13 00:00:00
Title: 2008 m. lapkričio 13 d. Komisijos reglamentas (EB) Nr. 1143/2008 dėl tam tikrų prekių klasifikavimo Kombinuotojoje nomenklatūroje

19.11.2008   
            
            
               LT
            
            
               Europos Sąjungos oficialusis leidinys
            
            
               L 308/13
            
         
      KOMISIJOS REGLAMENTAS (EB) Nr. 1143/2008
   2008 m. lapkričio 13 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis šios lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių išduota privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius, vadovaudamasis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. lapkričio 13 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Mažmeninei prekybai skirtas rinkinys, kurį sudaro:
                  
                              —
                           
                           
                              cigaretės pavidalo įtaisas su elektroniniais komponentais,
                           
                        
                              —
                           
                           
                              dvi kasetės,
                           
                        
                              —
                           
                           
                              dvi pakartotinai įkraunamos ličio baterijos, ir
                           
                        
                              —
                           
                           
                              baterijų įkroviklis.
                           
                        Įtaisą sudaro nerūdijančio plieno korpusas, kuriame yra mikroelektroninis grandynas, didelio jautrio jutiklis, baterijų skyrelis ir skyrelis kasetėms įdėti.
                  Kiekvieną kasetę sudaro inhaliatorius ir ampulė. Ampulė pripildyta nikotino, uostomojo mišinio cigaretėms ir įprastų maisto priedų. Ir inhaliatorius, ir ampulė yra vienkartiniai.
                  Įkvepiant sužadinamas elektroninis grandynas, kuris sukelia nikotino skiediklio atomizaciją ir atomų „dūmus“, kuriuos įkvepia rūkalius.
               
               
                  8543 70 90
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 8543, 8543 70 ir 8543 70 90 atitinkančiais prekių aprašymais.
                  Elektroninis įtaisas yra sudedamoji dalis, lemianti aparato esminį požymį, nes būtent elektroninė grandinė sukelia nikotino skiediklio atomizaciją ir atomų „dūmus“, kuriuos įkvepia rūkalius.
                  Įtaisas nepriskirtinas 8424 pozicijai, nes jis nėra laikytinas mechaniniu įrenginiu, skirtu skysčiams paskleisti arba purkšti.
                  Šis elektroninis įtaisas laikomas tik jam būdingas funkcijas atliekančiu elektros aparatu, nenurodytu kitoje 85 skirsnio vietoje.
                  Todėl, remiantis 3 bendrosios taisyklės b punktu, rinkinys priskirtinas 8543 pozicijai (taip pat žr. Suderintosios sistemos paaiškinimų 8543 pozicijos paaiškinimų trečiąją pastraipą).